Ńdɔ̄ bə́ ngányíli árə́ka Ǹtondôbə, bə́ tə́lé nyē á zə̄zǎŋ ébə̄m Dávid a ngákom ású díé. Bə́ ngavə́ mə́túnuŋa bádígi ai mətúnuŋa mə́ élad. 2Á man Dávid a ngáman və́ mə́túnuŋa bádígi ai mə́túnuŋa mə́ élad má, ǎ ngákub áyɔŋ ǹtótōmaamaa á dzwé Ńtondôbə. 3Á mvús tě, ǎ ngakab bɔ́n bə́ Ísraɛ̂l bə́sə, tɔ fám tɔ miníngá, anə́ mod: etun ḿbāŋálā dzyá, ezángádá bibumá ai gató míńkód bibumá bí wɔ̂n. 4Dávid a mǎn tə́lē bəlevíta á árə́ka ósú nə́ bə́ dzə́mē, bə́ ngəmeŋe, bə́ luugǔ fə Ǹtondôbə, Zambá Ísraɛ̂l: 5Asaf a tə́lə̄ ósū, Zakadya a tsâ, Uziel a tsâ, ai Shemiramoth, Yehiel, Matitya, Eliav, Benayahu ai Oved Edom ai Yéiel, bə́ bomo ǹdiŋ ai mvɛ́d, Asaf nyé a bomo bitsɔ́í bikpə́mbé. 6Ǹtíé tē bəfada Benayahu bân Yahaziel bɔ̂ bə́ ngábə́ hə m̀bomán tɔ́ŋ á árə́ka amvóé Zambá ósú. 7Amǒs tē, ńgɔ̄ Dávid a ngátə́le Asaf ai bəbə́nyāŋ, éyɔ̄ŋ ósú, naa bə́ lūgu Ǹtondôbə. 8Sɔán Ǹtondobə, yóméŋán dzwé díé, káŋán myǎyédan biyə̌ŋ bí mam bíé á zāŋ məyɔŋ. 9Yiágán nyē bīá, dzə́méŋán nyé yédégán biyə̌ŋ bí mam bíé bísə fɔ́ɔ́. 10Bɔán engúŋ ai m̀fúfúb dzwé wóé, miǹtag mí fúgúzū bɔ́ á mīńnə̄m ébá bádzə̄ŋ Ńtondôbə ! 11Ndzə́ŋán Ǹtondôbə ai ngul dzié, dzə́ŋán asú díé ábǒg ásə. 12Dúgán tsog mə́sīmbá á ngābɔ, biyə̌ŋ bí mam bíé ai ńtól wákwí ânyu díé,